Tenisa,+entrenamendu+teknikoa+10+urtetik+aurrera

ENTRENAMENDUAREN EZAUGARRIAK : Kirol honek sei zati nagusi ditu, eta seiak dira oso garrantzitsuak:  1. beroketa  2. erresistentzia  3. indarra  4. koordinazioa  5. luzaketa  6. taldean egiten diren kirolak Kirol honetan denbora guztian mugimenduan zaudenez, sei zati nagusi hauek ondo betetzeak garrantzia handia du. Esaten denez, kirol hau 10 urteetatik aurrera hasi daiteke praktikatzen. Kirol hau praktikatzeko nahikoa da raketa bat, pilota bat eta jolastu behar den zelaiaren erdian sare bat egotea. Kantxa ezberdinak daude kirol hau praktikatzeko. Jende askok belar oso motza duen zelaietan jokatzen du; beste batzuek aldiz nahiago dute lurra duen zelaien jokatu. ENTRENAMENDUAREN GARAPENA:  ·  BEROKETA ( 15 MINUTU ) Hasierako lehen bost minutuak korrikaldi batekin hasiko ditugu, gure zelaiaren inguruan bira batzuk emanez. Ondoren arnasa sakon hartu eta mobilitate ariketa batzuk egingo dira; hauek ere bost minutu ingurukoak izango dira. Azkenik eta beroketa bukatzeko, luzaketa batzuk egingo dira, ondoren lesiorik ez izateko. Luzaketa hauek giharrak indartzen lagunduko digute, batez ere, gure hanketakoak. Honen iraupena ere bost minututakoa izango da. Beroketa bat oso garrantzizkoa da kirol guztietan. Hau egiten ez bada, ondoren, lesionatzeko arriskua izan dezakegu.  ·  ZATI NAGUSIA Beroketa bukatu ondoren datorren zatia da hau. Zati honetan kirolari dagozkion ariketak praktikatzen hasiko gara eta azken denboran hamar minutuko partidua jokatuko da. Lehendabizi kirol honekin zer ikusia duen ariketa batzuk egingo dira. Asteko taldean dauden pertsonak bikoteka jarriko dira; batak raketa izango du eskua eta besteak, aldi, pilota. Bakoitza bere bikotekidearengandik 10 metrotara jarriko da. Pilota duen pertsonak besteari jaurtiko dio eta honek bueltan itzuli beharko dio raketarekin emanez. Honela bakoitzak bost aldiz. Bigarren ariketak honetan datza: Bikoteka jarraituko dute taldeko kideek. Bakoitzak bere sorbalda bere bikotekidearenarekin kontra jarriko da. Entrenatzaileak txilibitua jotzen duenean, bi kideek bere sorbaldarekin bultza egin beharko dute besteari irabazteko. Ariketa honekin hanketan indarra irabaziko dute. Hurrengo ariketak abiadura izango du gai nagusitzat. Taldekoak, ilara luze batean jarriko dira eta beraien entrenatzaileak abisua emandakoan denak “sprin” luze bat botako dute entrenatzailea dagoen tokiraino. Bueltakoan, hau da, berriro atera diren lekuetara bueltatzerakoan, oinez joango dira bidean arnasa hartuz. Sei “sprin” izango dira denara. Ariketa hau bukatu ondoren, bakoitzak bere raketa eta dagokion pilota hartuko ditu eta ilara baten jarriko dira. Aurrean pareta bat izango dute eta pilota, raketaz, paretaren kontra ahal duten indar guztiarekin bota beharko dute. Honela entrenatzaileak jakin dezake sake bat ondo nork egin dezaken. Bosgarren ariketan sakeak egingo dira. Oraingoan pareta baten kontra egin beharrean, entrenatzaileari bidali beharko dizkiote pilotak. Entrenatzailea pistaren beste aldean jarriko da eta pertsona bakoitzak bere pilota hartu eta jaurti egin beharko dio partidako sake bat balitz bezala. Seigarren ariketa hasi baino lehenago taldekoei atseden pixka-bat hartzeko denbora utziko zaie eta denbora honetan ura edatera joateko aukera izango dute. Seigarren ariketan flexioak, abdominalak eta lunbarrak egingo dira gorputza pixka-bat erlaxatzeko. Hau egin ondoren berriz ere taldekoak binaka jarriko dira, lehengo bikotearekin edo eta beste norbaitekin. Bakoitzak bere raketa hartu eta pase luzeak egiten hasiko dira bere bikotekidearekin. Ondoren, denbora pasa ala, beraien artean dagoen distantzia gutxitzen joango da. Zortzigarren ariketan banaka arituko dira taldekoak. Bakoitzak bere raketa eta pilota eskuan hartuz toke txikiak egiten hasiko dira; pilota, geroz eta altuago eta indar gehiagorekin botaz. Azkenik eta entrenamendua amatutzat emateko, binaka jarriko dira berriz ere eta partida bat jokatuko dute beraien artean. Partidak 10 minutu inguru iraungo ditu.  ·  HASIERAKO EGOERARA ITZULIA Entrenamendua guztiz amaitutzat emateko, taldeko jokalariak hasierako egoerara pasako dira. Bi edo hiru buelta emango dizkiote pistari eta korrikaldi hau bukatzen dutenean, mobilitate ariketak egitera pasako dira. Hauek bukatzen dituztenean, luzaketak egitera pasako dira. Hemen giharrak luzatuko dituzte eta honela hurrengo egunean ez dituzte agujetak edukiko. Ihar guztiak luzatzetik bukatzen dutenean orduan entrenamendua bukatu dela esan daiteke.

GARAZI USABIAGA